ધોળ પરબ પાસે પાછળથી પુરઝડપે ધસી આવતી એક બાઇકના ચાલકે તેમની બાઇક સાથે અકસ્માત સર્જ્યો હતો. જેમાં બાઇક પર પાછળ બેસેલી પત્ની જિજ્ઞાસા તેમજ સાસુ સીતાબેન નીચે જમીન પર પટકાતાં બન્નેને ગંભીર ઇજાઓ થઇ હતી. ઘટનાને પગલે માર્ગ પરથી પસાર થતાં અન્ય વાહન ચાલકો ઉભા રહી જતાં તેઓએ તુરંત ઇજાગ્રસ્તોને સારવાર માટે ખસેડવાની કવાયત હાથ ધરી હતી. ઇજાગ્રસ્તોને જંબુસરની ખાનગી હોસ્પિટલમાં લઇ જવાતાં ત્યાં સાસુ સીતાબેનનું મોત થયું હોવાનું તબીબે જણાવ્યું હતું. જ્યારે પત્ની જિજ્ઞાસાને ગંભીર ઇજાઓ થઇ હોવાને કારણે તેને સારવાર માટે વડોદરા ખસેડવામાં આવી હતી. બનાવ સંદર્ભે જંબુસર પોલીસે ગુનો નોંધી આગળની કાર્યવાહી હાથ ધરી છે.